ช่วงกลางคืนในวันหยุดที่ผ่านมา นิวคุงอยากหาอะไรกินร้อนๆ มาเจอร้าน ราชาข้าวต้ม เปิดขายอยู่ที่ปากซอยลาซาล 36 เลยแวะกินซะเลย
ร้านจะเปิดแบบ Open มีเต้นขนาดใหญ่คอยบังฝนยามฝนตก มีราวๆ 10 โต๊ะ เข้าไปแล้วสั่งอาหารแล้วได้เร็วมาก
ส่วนบรรยากาศนั้นก็จะเรื่อยๆเย็นสบาย หากมากินตอนกลางคืนสามารถจอดรถที่ริมถนนหน้าร้านได้เลย

เมนูของกินของร้าน ก็จะเป็นเมนูอาหารที่เป็นกับข้าวแบบตามสั่ง และกับข้าวที่ให้กินกับข้าวต้ม
ราคาอาหารต่อจานนั้นนับว่าถูกมาก คือราคาส่วนใหญ่จะอยู่ที่ 50-60 บาทเท่านั้น สั่งกินได้อร่อยแบบสบายใจเลย

วันนี้นิวคุงได้สั่งกินไป 3 เมนู ด้วยกันคือ
1.ผัดผักกระเฉดหมูกรอบ จานนี้ผมลองชิมดูแล้ว ที่ร้านผัดออกมาได้รสเข้มอร่อยเลย เป็นรสหวานเข้มที่กินแล้วไม่เลี่ยน และตัวผักก็มีความสดใหม่ไม่แข็งเหนียว นอกจากนี้หมูกรอบในจานก็มีรสหวานมันอร่อยกินได้เพลินๆเลย
2. หมูกรอบผักพริกเผา จานนี้เรียกได้ว่าเป็นพระเอกของผมในวันนี้เลย หมูกรอบของที่นี่ทอดมาได้กรอบอร่อยทั้งชิ้น กินกับผัดพริกเผารสหวานเผ็ดนิดๆแบบเข้มข้น ได้อร่อยสุดๆ กินแล้วฟินมาก
3. ต้มยำรวมมิตรน้ำใส ชามนี้ให้เป็นพระรองเลย รสชาติน้ำต้มยำใสของที่นี่มีรสเผ็ดหวานเปรี๊ยวนิดๆ ผสมผสานกันได้อย่างลงตัว กินแล้วอร่อยคล่องคอเจริญอาหารมาก
และในชามก็มีเครื่องทะเลใส่แน่นอย่างเต็มเปี่ยม กินแล้วได้รสหวานอร่อยจะเครื่องทะเลเน้นๆเลย

สรุปโดยรวม (เต็ม 10)
ให้ 10 คะแนน ร้านนี้เป็นร้านข้าวต้มใกล้บ้านที่อร่อยที่สุดสำหรับผมในตอนนี้เลยครับ ตกดึกอยากกินข้าวต้มทีไร ต้องมาร้านนี้เลย ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  26 / 9 / 57
